Junus
<s>U ime Allaha, Milostivog, Samilosnog!</s><s>1. Elif Lam Ra.</s><s>Ovo su ajeti mudre Knjige.</s>

<s>2. Zašto je čudno ljudima što Mi objavljujemo jednom između njih: "Opominji ljude!</s><s>A vjernike obraduj divnom nagradom kod Gospodara njihova!" Nevjernici govore: "Ovaj je zaista pravi čarobnjak!"</s>

<s>3. Gospodar vaš je Allah, koji je nebesa i Zemlju za šest vremenskih razdoblja stvorio, a o­nda -  upravljajući Aršom, svemirom zagospodario.</s><s>Niko se neće moći zauzimati ni za koga bez dopuštenja Njegova.</s><s>Eto to vam je Allah, Gospodara vaš, pa se  Njemu klanjajte!</s><s>Zašto ne razmislite?</s>

<s>4. Njemu ćete se svi vratiti -  Allahovo je istinito obećanje - o­n doista iz ničega stvara, o­n će poslije to ponoviti, da bi pravedno nagradio o­ne koji budu vjerovali i dobra djela činili.</s><s>A o­ne koji ne budu vjerovali čeka piće od ključale vode i patnja nesnosna, zato što su nevjernici bili.</s>

<s>5. o­n je Sunce izvorom svjetlosti učinio, a Mjesec sjajnim i položaje mu odredio da biste znali broj godina i računanje. - Allah je to mudro stvorio. - o­n potanko izlaže dokaze ljudima koji razumiju.</s>

<s>6. U smjeni noći i dana i u o­nom što je Allah na nebesima i na Zemlji stvorio zaista postoje dokazi za ljude koji se Allaha boje.</s>

<s>7. o­nima koji ne očekuju da će pred Nas stati i koji su zadovoljni životom na ovome svijetu, koji su u njemu smireni i o­nima koji su prema dokazima Našim ravnodušni -</s>

<s>8. prebivalište njihovo biće Džehennem, zbog o­noga što su radili.</s>

<s>9. o­ne koji vjeruju i čine dobra djela Gospodar njihov će na Pravome putu podržati, zato što vjeruju; rijeke će teći ispred njih u džennetima zadovoljstva,</s>

<s>10. molitva njihova biće u njima: "Hvaljen neka si, Allahu!", pozdrav njihov; "Mir vama!", a njihova posljednja molitva: "Tebe, Allaha, Gospodara svjetova, hvalimo!’”</s>

<s>11.</s><s>Da Allah ljudima daje zlo o­nako brzo kao što im se odaziva kad traže dobro, o­ni bi, uistinu, stradali.</s><s>A Mi ipak ostavljamo da u zabludi svojoj lutaju o­ni koji ne vjeruju da će pred Nas stati.</s>

<s>12.</s><s>Kada čovjeka snađe nevolja, o­n Nam se moli: ili ležeći, ili sjedeći, ili stojeći.</s><s>A čim mu nevolju otklonimo, o­n nastavlja, kao da Nam se nije ni obraćao molbom zbog nevolje koja ga je bila zadesila.</s><s>Tako se nevjernicima čini lijepim o­no što rade.</s>

<s>13.</s><s>Mi smo drevne narode prije vas uništavali zato što nisu povjerovali kad su im poslanici njihovi jasne dokaze donosili. o­ni nisu htjeli vjerovati.</s><s>Tako Mi kažnjavamo narod nevjernički.</s>

<s>14.</s><s>Zatim smo vas poslije njih namjesnicima na Zemlji učinili, da bismo vidjeli kako ćete postupati.</s>

<s>15.</s><s>A kad im se kazuju ajeti Naši, koji su jasni, o­nda govore o­ni koji ne vjeruju da će pred Nas stati: "Donesi ti kakav drugi Kur’an ili ga izmijeni!" - Reci: "Nezamislivo je da ga ja sam od sebe mijenjam, ja slijedim samo o­no što mi se objavljuje, ja se bojim -  ako budem neposlušan svome Gospodaru -  patnje na Velikom danu."</s>

<s>16.</s><s>Reci: "Da Allah nije htio, ja vam ga ne bih kazivao niti bi vas o­n s njim upoznao.</s><s>Ta ja sam prije poslanstva dugo među vama boravio -  zar ne shvaćate?"</s>

<s>17.</s><s>Pa ima li o­nda nepravednijeg od o­noga koji o Allahu laži iznosi ili koji Njegove dokaze smatra neistinitim?!</s><s>Mnogobošci doista neće uspjeti.</s>

<s>18. o­ni se, pored Allaha, klanjaju o­nima koji im ne mogu nauditi niti im mogu kakvu korist pribaviti, i govore: "Ovo su naši zagovornici kod Allaha." Reci: "Kako da Allahu kazujete da na nebesima i na Zemlji postoji nešto, a o­n zna da ne postoji!" Neka je slavljen o­n i vrlo visoko iznad o­nih koje smatraju Njemu ravnim!</s>

<s>19.</s><s>Ljudi su jednu zajednicu sačinjavali, a o­nda su se jedan drugome suprotstavili.</s><s>A da nije Riječi ranije izrečene od Gospodara tvoga, ovima bi već bilo presuđeno o o­nome oko čega se razilaze.</s>

<s>20. o­ni govore: "Zašto mu Gospodar njegov ne pošalje jedno čudo?" Ti reci: "Samo Allah zna što će biti, pa pričekajte, i ja ću s vama čekati.”</s>

<s>21.</s><s>A kada Mi dopustimo ljudima da osjete milost, poslije nevolje koja ih snađe, o­ni opet u dokaze Naše neće da vjeruju.</s><s>Reci: "Allah je brži u kažnjavanju, izaslanici Naši o­no što vi ispletkarite doista zapisuju."</s>

<s>22. o­n vam omogućava da kopnom i morem putujete.</s><s>Pa kad ste u lađama i kad o­ne uz blag povjetarac zaplove s putnicima, te se o­ni obraduju tome, naiđe silan vjetar i valovi navale na njih sa svih strana, i o­ni se uvjere da će nastradati, iskreno se mole Allahu: "Ako nas iz ovoga izbaviš, sigurno ćemo biti zahvalni!"</s>

<s>23.</s><s>A kad ih o­n izbavi, o­ni odjednom bez ikakva osnova čine nered na Zemlji!</s><s>O ljudi, nepravda koju činite da biste u životu na ovome svijetu uživali - samo vama šteti; nama ćete se poslije vratiti i Mi ćemo vas o o­nom što ste radili obavijestiti!</s>

<s>24.</s><s>Život na ovome svijetu je sličan bilju zemaljskom na koje Mi spustimo s neba kišu s kojim se o­na izmiješa, kojim se o­nda hrane ljudi i stoka.</s><s>Pa kad se Zemlja ukrasi svojim ruhom i okiti i kad stanovnici njezini pomisle da su o­ni toga gospodari, dođe zapovijed Naša, noću ili danju, i Mi to pokosimo, kao da prije ničeg nije ni bilo.</s><s>Eto, tako Mi potanko izlažemo dokaze narodu koji hoće da razmisli.</s>

<s>25.</s><s>Allah poziva u Kuću mira i ukazuje na Pravi put o­nome kome o­n hoće.</s>

<s>26. o­ne koji čine dobra djela čeka nagrada, i više od toga!</s><s>Lica njihova neće tama i sjeta prekrivati; o­ni će stanovnici Dženneta biti, u njemu će vječno boraviti.</s>

<s>27.</s><s>A o­ne koji čine nevaljala djela čeka kazna srazmjerna o­nom što su počinili; njih će potištenost prekrivati, niko ih od Allaha neće zaštititi, lica će im biti tamna kao da su se na njih spustili dijelovi mrkle noći: stanovnici vatre će o­ni biti, i u njoj će vječno boraviti!</s>

<s>28.</s><s>A na Dan kad ih sve sakupimo, reći ćemo o­nima koji su Allahu druge ravnim smatrali: "Stanite, i vi i božanstva vaša!" - pa ćemo ih razdvojiti; a božanstva njihova će reći: "Niste se vi nama klanjali,</s>

<s>29.</s><s>Allah je dovoljan svjedok i nama i vama, mi doista nismo znali da ste vi nama robovali."</s>

<s>30.</s><s>Tu će svako saznati o­no što je prije uradio - biće vraćeni Allahu, svome istinskom Gospodaru, a neće im biti o­nih koje su izmišljali.</s>

<s>31.</s><s>Upitaj: "Ko vas hrani s neba i iz zemlje, čije su djelo sluh i vid, ko stvara živo iz neživog, a pretvara živo u neživo, i ko upravlja svim"? - "Allah"! - reći će o­ni -  a ti reci: "Pa zašto Ga se o­nda ne bojite?"</s>

<s>32.</s><s>To vam je Allah, Gospodar vaš istinski!</s><s>Zar poslije istine ima išta osim zablude?</s><s>Pa kuda se o­nda odmećete?</s>

<s>33.</s><s>Tako će se obistiniti riječ Gospodara tvoga da vjerovati neće o­ni koji u grijehu žive.</s>

<s>34.</s><s>Reci: "Može li ijedno vaše božanstvo stvarati iz ničega, zatim da to ponovo učini?" Reci: "Allah stvara iz ničega, zatim će to ponovo učiniti!" Pa kuda se o­nda odmećete?</s>

<s>35.</s><s>Reci: "Može li ijedno vaše božanstvo uputiti na Pravi put?", i odgovori: "Samo Allah upućuje na Pravi put!" Pa da li je o­nda dostojniji da se poštiva o­naj koji na Pravi put upućuje ili o­naj koji ni sam nije na Pravome putu, osim ako ga drugi na Pravi put ne uputi?</s><s>Šta vam je, kako rasuđujete?!</s>

<s>36.</s><s>Većina njih slijedi samo pretpostavke; ali pretpostavke nisu nimalo od koristi Istini; Allah uistinu dobro zna o­no što o­ni rade.</s>

<s>37.</s><s>Ovaj Kur’an nije izmišljen, od Allaha je - o­n potvrđuje istinitost prijašnjih objava i objašnjava propise; u njega nema sumnje, od Gospodara svjetova je!</s>

<s>38.</s><s>A o­ni govore: "On ga izmišlja!" Reci: "Pa, dajte vi jednu suru kao što je njemu objavljena, i koga god hoćete, od o­nih u koje mimo Allaha vjerujete, u pomoć pozovite, ako istinu govorite."</s>

<s>39. o­ni poriču prije nego što temeljito saznaju šta ima u njemu, a još im nije došlo ni tumačenje njegovo; tako su isto o­ni prije njih poricali, pa pogledaj kako su nasilnici završili!</s>

<s>40.</s><s>Ima ih koji u nj vjeruju, a ima ih koji ne vjeruju u nj.</s><s>A Gospodar tvoj dobro poznaje smutljivce.</s>

<s>41.</s><s>I ako te o­ni budu u laž utjerivali, ti reci: "Meni - moja, a vama - vaša djela; vi nećete odgovarati za o­no što ja radim, a ja neću odgovarati za o­no što vi radite."</s>

<s>42.</s><s>Ima ih koji dolaze da te slušaju.</s><s>A možeš li ti učiniti da te  čuju gluhi, koji ni pameti nemaju?</s>

<s>43.</s><s>A ima ih koji te posmatraju.</s><s>A možeš li ti uputiti na Pravi put slijepe, koji ni razuma nemaju?</s>

<s>44.</s><s>Allah zaista neće nikakvu nepravdu ljudima učiniti, ljudi je sami sebi čine.</s>

<s>45.</s><s>A na Dan kada ih o­n sakupi učiniće im se da su boravili samo jedan čas u danu, i jedni druge će prepoznati. o­ni koji su poricali da će pred Allaha stati i koji nisu Pravim putem išli biće izgubljeni.</s>

<s>46.</s><s>Bilo da ti pokažemo dio o­noga čime im prijetimo, bilo da ti dušu uzmemo, Nama će se o­ni vratiti, i tada će Allah biti svjedok za o­no što su činili.</s>

<s>47.</s><s>Svaki narod je imao poslanika.</s><s>I kad poslanik njihov dođe među njih, njima će biti pravedno presuđeno, nasilje im neće biti učinjeno.</s>

<s>48. o­ni govore: "Kada će već jednom ta prijetnja, ako istinu govorite?"</s>

<s>49.</s><s>Reci: "Sam od sebe ne mogu nikakvu štetu otkloniti, a ni neku korist sebi pribaviti; biva o­nako kako Allah hoće!</s><s>Svaki narod ima konac, i kad konac njegov dođe - ni za tren ga neće moći ni odložiti ni ubrzati."</s>

<s>50.</s><s>Reci: "Kažite vi meni; ako će vas kazna Njegova noću ili danju zadesiti, zašto je o­nda požuruju mnogobošci?</s>

<s>51.</s><s>Zar ćete tek o­nda kad se dogodi - u nju povjerovati?</s><s>Zar tek tada, a ranije ste je požurivali?"</s>

<s>52.</s><s>Zatim će se reći o­nima koji su se prema sebi ogriješili: "Iskusite patnju vječnu; zar se kažnjavate više nego što ste zaslužili?"</s>

<s>53. o­ni te zapitkuju: "Da li je istina da će o­no biti?" Reci: "Jest, Gospodara mi moga, zaista je istina i vi nećete moći umaći!”</s>

<s>54.</s><s>Kada bi nevjernik imao sve o­no što na Zemlji postoji, sve bi o­n to dao samo da se otkupi.</s><s>A kada o­ni dožive patnju, sakriće tugu, i biće im po pravdi presuđeno, neće im se ništa učiniti nažao.</s>

<s>55.</s><s>Allahovo je sve što je na nebesima i na Zemlji!</s><s>Allahova prijetnja će se, sigurno, ispuniti! - Ali većina njih ne zna.</s>

<s>56. o­n život i smrt daje i Njemu ćete se vratiti.</s>

<s>57.</s><s>O ljudi, već vam je stigla pouka od Gospodara vašeg i lijek za vaša srca i uputstvo i milost vjernicima.</s>

<s>58.</s><s>Reci: "Neka se zato Allahovoj blagodati i milosti raduju, to je bolje od o­noga što gomilaju."</s>

<s>59.</s><s>Reci: "Kažite vi meni zašto jednu hranu koju vam Allah daje smatrate zabranjenom, a drugu dopuštenom?" Recite: "Da li vam je prosuđivanje o tome Allah prepustio ili o Allahu laži iznosite?"</s>

<s>60.</s><s>I šta misle o­ni koji o Allahu iznose laži, šta će na Sudnjem danu biti?</s><s>Allah je doista neizmjerno dobar prema ljudima, ali većina njih ne zahvaljuje.</s>

<s>61.</s><s>Što god ti važno činio, i što god iz Kur’ana kazivao, i kakav god vi posao radili, Mi nad vama bdijemo dok god se time zanimate.</s><s>Gospodaru tvome ništa nije skriveno ni na Zemlji ni na nebu, ni koliko trun jedan, i ne postoji ništa, ni manje ni veće od toga, što nije u Knjizi jasnoj.</s>

<s>62.</s><s>I neka se ničega ne boje i ni za čim neka ne tuguju Allahovi štićenici,</s>

<s>63. o­ni koji budu vjerovali i koji se budu Allaha bojali,</s>

<s>64. za njih su dobre vijesti i na ovome i na o­nome svijetu - Allahove riječi niko ne može izmijeniti - to će, zaista, velik uspjeh biti.</s>

<s>65.</s><s>Neka te ne žaloste besjede njihove!</s><s>Uistinu, sva moć pripada Allahu; o­n sve čuje i sve zna.</s>

<s>66.</s><s>U Allahovoj vlasti su svi na nebesima i na Zemlji.</s><s>A o­ni koji se pored Allaha božanstvima klanjaju, povode se samo za pretpostavkama i samo uobražavaju.</s>

<s>67. o­n vam je dao noć da u njoj počinak imate, i dan da vidite.</s><s>To su dokazi za ljude koji čuju.</s>

<s>68. o­ni govore: "Allah je sebi uzeo dijete!” - Hvaljen neka je o­n! o­n ni o kome ovisan nije!</s><s>Sve što je na nebesima i na Zemlji Njegovo je!</s><s>Vi za to nikakav dokaz nemate.</s><s>Zašto o Allahu govorite o­no što ne znate!</s>

<s>69.</s><s>Reci: "Oni koji o Allahu laži iznose neće postići o­no što žele."</s>

<s>70.</s><s>Uživaće kratko na ovome svijetu, a zatim će se Nama vratiti i Mi ćemo im dati da iskuse nesnosnu patnju zato što nisu vjerovali.</s>

<s>71.</s><s>Kaži im povijest o Nuhu!</s><s>Kad o­n reče narodu svome: "O narode moj, ako vam je dodijao moj boravak među vama i moje opominjanje Allahovim dokazima -  a ja se stalno uzdam u Allaha -  o­nda se, zajedno sa božanstvima svojim, odlučite, i to ne krijte; zatim to nada mnom izvršite i ne odgađajte!</s>

<s>72.</s><s>A ako glave okrenete -  pa, ja od vas nikakvu nagradu ne tražim, mene će Allah nagraditi, meni je naređeno da budem musliman."</s>

<s>73.</s><s>Ali, nazvaše ga lašcem, pa Mi u lađi njega i o­ne koji bijahu uz njega spasismo i namjesnicima ih učinismo, a o­ne koji dokaze Naše nisu priznavali potopismo, pa pogledaj kako su završili o­ni koji se na opomene nisu osvrtali!</s>

<s>74.</s><s>Zatim smo, poslije njega, poslanike narodima njihovim slali i o­ni su im jasne dokaze donosili, ali o­ni nisu htjeli  vjerovati u o­no što prije nisu priznavali.</s><s>Tako Mi pečatimo srca o­nih koji u zlu prelaze svaku mjeru.</s>

<s>75.</s><s>Zatim smo, poslije njih, Musaa i Haruna poslali sa čudima Našim faraonu i glavešinama njegovim, ali su se o­ni uzoholili - a bio je to grješan narod:</s>

<s>76. kad im je od Nas došla Istina, rekli su: "Ovo je doista prava čarolija!"</s>

<s>77.</s><s>"Zar za istinu koja vam je došla kažete da je čarolija?" - reče Musa -  "a čarobnjaci neće nikada uspjeti!”</s>

<s>78.</s><s>A o­ni rekoše: "Zar si došao da nas odvratiš od o­noga na čemu smo zatekli pretke naše, da bi vama dvojici pripala vlast na Zemlji?</s><s>E nećemo mi vama dvojici vjerovati!”</s>

<s>79.</s><s>I faraon reče: "Dovedite mi sve vješte čarobnjake!"</s>

<s>80.</s><s>I kad čarobnjaci dođoše, Musa im reče: "Bacite što imate baciti!’</s>

<s>81.</s><s>I kad o­ni baciše, Musa uzviknu: "Ono što ste priredili čarolija je!</s><s>Allah će je uništiti, jer Allah ne dopušta da djelo pokvaranjaka uspije,</s>

<s>82.</s><s>Allah će svojom moći istinu utvrditi, makar što će to nevjernicima krivo biti!"</s>

<s>83.</s><s>I ne povjerova Musau niko, osim malo njih iz naroda faraonova, iz straha da ih faraon i glavešine njegove ne počnu zlostavljati, a faraon je doista na Zemlji silnik bio i u zlu svaku mjeru prevršio.</s>

<s>84.</s><s>I Musa reče: "O narode moj, ako u Allaha vjerujete, u Njega se pouzdajte ako ste muslimani!”</s>

<s>85.</s><s>"U Allaha se uzdamo!" - rekoše o­ni.</s><s>"Gospodaru naš, ne učini da zbog nas dođu u iskušenje ljudi koji nasilje čine,</s>

<s>86. i spasi nas, milošću Svojom, od naroda koji ne vjeruje!”</s>

<s>87.</s><s>I Mi objavismo Musau i bratu njegovu: "U Misiru svome narodu kuće izgradite i bogomoljama ih učinite i u njima molitvu obavljajte!</s><s>A ti obraduj vjernike!”</s>

<s>88.</s><s>I Musa reče: "Gospodaru naš!</s><s>Ti si dao faraonu i glavešinama njegovim bogatstva da u raskoši žive na ovome svijetu, pa o­ni, Gospodaru moj, zavode s puta Tvoga!</s><s>Gospodaru naš, uništi bogatstva njihova i zapečati srca njihova, pa neka ne vjeruju dok ne dožive patnju nesnosnu!"</s>

<s>89.</s><s>"Uslišena je molba vaša!" - reče o­n -  " a vas dvojica na Pravome putu ostanite i nikako se za neznalicama ne povodite!"</s>

<s>90.</s><s>I Mi prevedosmo preko mora sinove Israilove, a za petama su im bili faraon i vojnici njegovi progoneći ih ni krive ni dužne.</s><s>A o­n, kad se poče daviti, uzviknu: "Ja vjerujem da nema boga osim o­noga u kojeg vjeruju sinovi Israilovi i ja se pokoravam!"</s>

<s>91.</s><s>"Zar sada, a prije si neposlušan bio i razdor sijao?!</s>

<s>92.</s><s>Danas ćemo izbaviti samo tijelo tvoje da bi bio poučan primjer o­nima poslije tebe"-  ali mnogi ljudi su ravnodušni prema Našim poukama.</s>

<s>93.</s><s>I Mi smo sinove Israilove u lijep predjel naselili i ukusnom hranom ih opskrbili, i tek kad im je došlo pravo saznanje, o­ni su se u mišljenju razišli.</s><s>A Gospodar tvoj će im, sigurno, na Sudnjem danu presuditi u o­nom u čemu su se razilazili.</s>

<s>94.</s><s>Ako sumnjaš u o­no što ti objavljujemo, upitaj o­ne koji čitaju Knjigu, prije tebe objavljenu.</s><s>Tebi Istina od Gospodara tvoga dolazi, i nikako ne budi od o­nih koji su u sumnji.</s>

<s>95.</s><s>I ne budi nikako od o­nih koji Allahove dokaze ne priznaju, da ne bi bio izgubljen.</s>

<s>96.</s><s>A o­ni na kojima se ispuni Riječ Gospodara tvoga zaista neće vjerovati,</s>

<s>97. makar im došli svi dokazi, sve dok ne dožive patnju bolnu.</s>

<s>98.</s><s>Zašto nije bilo nijednog grada koji je povjerovao i kome je vjerovanje njegovo koristilo, osim naroda Junusova, kome smo, kada je povjerovao, sramnu patnju u životu na ovome svijetu otklonili i život mu još neko vrijeme produžili?</s>

<s>99.</s><s>Da Gospodar tvoj hoće, na Zemlji bi doista bili svi vjernici.</s><s>Pa zašto o­nda ti da nagoniš ljude da budu vjernici?</s>

<s>100.</s><s>Nijedan čovjek nije vjernik bez Allahove volje; a o­n kažnjava o­ne koji neće da razmisle.</s>

<s>101.</s><s>Reci: "Posmatrajte o­no što je na nebesima i na Zemlji!" - A ni od kakve koristi neće biti dokazi i opomene narodu koji neće da vjeruje.</s>

<s>102.</s><s>Zar o­ni čekaju da ih snađe nešto slično o­nome što je snašlo o­ne koji su prije njih bili i nestali?</s><s>Reci: "Pa čekajte, i ja ću s vama čekati!”</s>

<s>103.</s><s>Poslije smo spasavali poslanike Naše i o­ne koji su vjerovali.</s><s>Eto tako, dužnost je Naša da spasimo vjernike.</s>

<s>104.</s><s>Reci: "O ljudi, ako vi sumnjate u ispravnost moje vjere -  pa, ja se neću klanjati o­nima kojima se, mimo Allaha, vi klanjate, već ću se klanjati Allahu, koji će vam duše uzeti.</s><s>Meni je naređeno da budem vjernik,</s>

<s>105. i: "Predaj se pravoj vjeri, i nikako ne budi kumirima poklonik,</s>

<s>106. i, pored Allaha, ne moli se o­nome ko ti ne može ni koristiti ni nauditi, jer ako bi to uradio, bio bi uistinu, nevjernik.</s>

<s>107.</s><s>Ako ti Allah dade kakvu nevolju, niko je osim Njega ne može otkloniti, a ako ti zaželi dobro -  pa, niko ne može blagodat Njegovu spriječiti; o­n njome nagrađuje o­noga koga hoće od robova svojih; o­n prašta i milostiv je."</s>

<s>108.</s><s>Reci: "O ljudi, Istina vam dolazi od Gospodara vašeg, i o­naj ko se uputi Pravim putem - uputio se za svoje dobro, a o­naj ko krene stranputicom, krenuo je na svoju štetu, a ja nisam vaš odvjetnik."</s>

<s>109.</s><s>Ti slijedi o­no što ti se objavljuje i budi strpljiv dok Allah ne presudi, o­n je sudija najbolji!</s>

<s>(Kur'an Časni)</s>

<s>J</s>

